लांसनायक, हवलदार और 2 सिपाही शामिल; CM मान ने एक-एक करोड़ देने की घोषणा की
पंजाब के 4 जवान जम्मू कश्मीर के पुंछ जिले में गुरुवार को हुए आतंकी हमले में शहीद हो गए। इन सभी जवानों की आग में झुलसकर मौत हुई है। दरअसल आतंकियों ने ट्रक पर फायरिंग के बाद ग्रेनेड फेंका।
जम्मू कश्मीर के पुंछ जिले में गुरूवार को आतंकी हमले में शहीद हुए 5 में से 4 जवान पंजाब के हैं। यह जवान गुरदासपुर, मोगा, लुधियाना और बठिंडा के रहने वाले हैं। जवानों की शहादत का पता चलते ही उनके घरों में मातम पसरा हुआ है। उनकी पार्थिव देह जल्द उनके पैतृक घर पहुंचेंगी। जहां राजकीय सम्मान के साथ उन्हें अंतिम विदाई दी जाएगी।
वहीं CM भगवंत मान ने शहीदों के परिवार को एक-एक करोड़ रुपए और सरकारी नौकरी देने का ऐलान किया है। उन्होंने कहा कि हम उन्हें वापस तो नहीं ला सकते पर दुख सांझा जरूर कर सकते हैं।
बता दें कि आतंकियों ने आर्मी ट्रक पर फायरिंग के बाद ग्रेनेड फेंक दिया था। जिससे ट्रक में आग लग गई। इसी में झुलसकर 5 जवान शहीद हो गए।
सीएम मान ने जताया दुख
पंजाब के 4 जवानों में यह शामिल...
पंजाब के 4 शहीद जवानों में जिला गुरदासपुर की तहसील बटाला के गांव तलवंडी भरथ का सिपाही हरकिशन सिंह, लुधियाना की तहसील पायल के गांव चनकोइयां कैकन का हवलदार मनदीप सिंह, मोगा के गांव चारिक का लांसनायक कुलवंत सिंह और बठिंडा के गांव बाघा का सिपाही सेवक सिंह शामिल है।
राष्ट्रीय राइफल यूनिट के थे जवान
वहीं पांचवां जवान देबाशीष बसवाल उड़ीसा के जिला पुरी की तहसील सत्याबादी के गांव अलगम सामिल खंडयात से है। सभी जवान राष्ट्रीय राइफल यूनिट से थे। इन्हें इलाके में आतंकवाद विरोधी अभियान में तैनात किया गया था। गुरुवार को आतंकियों ने घात लगाकर पहले सेना के ट्रक पर गोलियां चलाईं और फिर ग्रेनेड फेंक दिया, जिससे ट्रक में आग लग गई। हमले में जख्मी एक जवान राजौरी के आर्मी अस्पताल में दाखिल है।
भिंबर गली से पुंछ की तरफ जा रहा था ट्रक 
नॉर्दर्न कमांड हेडक्वार्टर की ओर से जारी बयान में बताया गया कि जवानों को लेकर ट्रक भिंबर गली से पुंछ की तरफ जा रहा था। बारिश हो रही थी। विजिबिलिटी भी काफी कम थी। आतंकियों ने इसी का फायदा उठाया। हमले में एक जवान गंभीर रूप से घायल भी हुआ है।
जम्मू में शहीद हुए जवानों से जुड़ी ये खबरें भी पढ़ें.. 
पुंछ में गुरदासपुर का सिपाही शहीद: हरकिशन सिंह की डेढ़ साल की बेटी और 4 महीने का बेटा; पिता भी आर्मी से रिटायर्ड फौजी 
गुरदासपुर के बटाला के तलवंडी भरथ गांव के 25 वर्षीय जवान हरकिशन सिंह गुरुवार को जम्मू कश्मीर के पुंछ में हुए आतंकी हमले में शहीद हो गए। उनकी डेढ़ वर्ष की बेटी और 4 महीने का बेटा है। उनके शहीद होने के बाद पत्नी और बुजुर्ग मां-बाप का रो-रोकर बुरा हाल है (पूरी खबर पढ़ें)
लुधियाना के मनदीप आतंकवादी हमले में शहीद:पैतृक गांव में होगा अंतिम संस्कार; 16 साल पहले हुए थे फौज में भर्ती
जम्मू कश्मीर के पुंछ इलाके में आतंकी हमले के दौरान लुधियाना के रहने वाले सिपाही मनदीप शहीद हो गए। वह गांव चन्नकोइया के रहने वाले थे। जैसे ही उनके शहीद होने की खबर आई तो गांव में मातम पसर गया। (पूरी खबर पढ़ें)
मोगा का जवान शहीद: कुलवंत सिंह की डेढ़ साल की बेटी और 3 महीने का बेटा; पिता ने कारगिल जंग में दी थी शहादत 
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने हमला किया। इसके बाद ट्रक में आग लग गई, जिसमें जलकर 5 जवान शहीद हो गए। शहीद जवानों में पंजाब के मोगा जिले के गांव चड़िक निवासी लांस नायक कुलवंत सिंह भी शामिल हैं (पूरी खबर पढ़ें)
पुंछ में बठिंडा का जवान शहीद: सेवक सिंह मां-बाप का इकलौता बेटा था
जम्मू-कश्मीर के पुंछ जिले में गुरुवार दोपहर करीब 3 बजे सेना के ट्रक पर आतंकियों ने हमला किया। इसके बाद ट्रक में आग लग गई, जिसमें जलकर 5 जवान शहीद हो गए। शहीद जवानों में एक पंजाब के बठिंडा जिले के तलवंडी साबो के गांव बाघा निवासी सिपाही सेवक सिंह भी शामिल हैं (पूरी खबर पढ़ें)